Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16. i 3/18, 126/19,108/20) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 19. sjednici održanoj 18. ožujka 2024. godine donijelo je

**ODLUKU**

**o raspodjeli rezultata poslovanja**

 **Općine Sveti Ivan Žabno za 2023. godinu**

 Članak 1.

Odlukom o raspodjeli rezultata poslovanja Općine Sveti Ivan Žabno za 2023. godinu (u daljnjem tekstu: Odluka) utvrđuje se raspodjela rezultata poslovanja Općine Sveti Ivan Žabno za 2023. godinu, kojeg čini stanje na osnovnim računima podskupine 922 - višak/manjak prihoda na dan 31. prosinac 2023. godine:

* 92211 - višak prihoda poslovanja u svoti 1.312.430,67 eura,
* 92213 - višak prihoda od financijske imovine 354.012,04 eura,
* 92222 - manjak prihoda od nefinancijske imovine u svoti 1.035.076,94 eura.

Članak 2.

Dio ostvarenog viška prihoda poslovanja u svoti 1.035.076,94 eura raspoređuje se za pokriće manjka prihoda od nefinancijske imovine.

Članak 3.

Struktura viška prihoda u iznosu 631.365,77 eura prenosi se u 2024. godinu te će se koristiti za pokriće manjka prihoda u 2024. godini, sukladno zakonskim propisima, za namjene za koje su sredstva prikupljena ili dobivena.

Ovom se Odlukom utvrđuje rezultat poslovanja u iznosu od 631.365,77 eura koji se sastoji od prenesenog viška prihoda i primitaka iz prethodnih godina u iznosu od 557.463,97 i viška prihoda ostvarenog u 2023. godini u iznosu od 73.901,80 eura.

Struktura viška prihoda u iznosu 631.365,77 eura prenosi se u 2024. godinu te će se koristiti za pokriće manjka prihoda u 2024. godini, sukladno zakonskim propisima, za namjene za koje su sredstva prikupljena ili dobivena, a odnose se na:

* pomoći iz državnog proračuna, fiskalno izravnanje, kompenzacijske mjere u iznosu: 350.000,00 eura
* sredstva ostalih nenamjenskih prihoda u iznosu 281.365,77 eura.

Članak 4.

 O raspodjeli financijskog rezultata proračunskog korisnika, utrošku prenesenog viška ili pokriću prenesenog manjka, odluku donosi upravno vijeće proračunskog korisnika sukladno članku 82. stavku 2. Pravilnika o proračunskom računovodstvu i računskom planu. Zapisnici sa sjednica i predmetna odluka pohranjena je u Jedinstvenom upravnom odjelu Općine Sveti Ivan Žabno, a raspodjela rezultata sukladno donesenoj odluci rasporedit će se u izmjenama i dopunama financijskog plana odnosno Izmjenama i dopunama Proračuna Općine Sveti Ivan Žabno za 2024. godinu.

 Članak 5.

 Višak prihoda poslovanja u iznosu od 631.365,77 eura planira se I. Izmjenama i dopunama Proračuna Općine Sveti Ivan Žabno za 2024. godinu, odnosno u godini u kojoj se predviđa utrošak tih sredstava, te će se koristiti sukladno zakonskim propisima za namjene za koje su sredstva prikupljena.

 Članak 6.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

KLASA: 400-06/24-01/01

URBROJ: 2137-19-02/1-24-1

Sveti Ivan Žabno, 18. ožujka 2024.

 PREDSJEDNIK:

 Krešimir Habijanec